Miramar usarà un dron per a localitzar i erradicar plagues d'insectes
Channel: Radio Televisió Ajuntament de Miramar
Date: 2015-03-25

L’Ajuntament de Miramar utilitzarà un dron per a detectar plagues d’insectes al municipi. Aquesta nova tecnologia, pionera en la Comunitat Valenciana, permetrà localizar i erradicar zones de cria de mosquits i altres insectes en zones interurbanes. Des de l’aire, el dron gravarà imatges en zones de difícil accés i que puguen convertir-se en llocs de cria d’insectes. Estes gravacions permetran identificar i netejar totes aquelles zones per a evitar l’aparició de mosquits. El dron té una una autonomia de 30 minuts i pot volar fins a un quilòmetre d’altura. El passat dimarts, Miramar va ser l’escenari de la presentació d’este nou sistema. En l’acte estigueren presents l’alcalde de Miramar, Asensio Llorca i, Joaquín Bernabeu, el responsable de l’empresa CTL, que s’encarrega del control de les plagues a Miramar. Cal recordar que esta mateixa empresa ja utilitza amb bons resultats al nostre municipi una altra innovació tecnològica, com és l’aplicació d’una pintura a l’interior del clavegueram per a eliminar les plagues.